Fi Franza seħħ aċċident nukleari. Jidher li seħħ tard it-Tnejn bil-lejl. Imma ġie rappurtat it-Tlieta 8 ta' Lulju 2008 fil-għodu lill-awtoritajiet. Fil-qosor skond il- skart liquidu li kien fih l-uranium b'mod aċċidentali waqa' f'żewġ xmajjar fin-nofsinnhar ta' Franza fis-sit nukleari ta' Tricastin f'Bollene 40 km mill-belt ta' Avignon. Hemm informazzjoni konfliġġenti dwar kemm kien hemm skart b'ċifri jiġu ippubblikati u wara kkoreġuti (min jgħid 30,000 litru ta' skart u min jgħid 18,000 litru). L-industrija nukleari tipprova taħbi biex tnaqqas l-impatt fuq l-opinjoni pubblika f'pajjiż li jiddependi għal 80% mill-enerġija tiegħu mill-impjanti nukleari. Sadanittant l-awtoritajiet Franċiżi ħarġu struzzjonijiet lir-residenti : ħ add ma jistad, tixorbux ilma mill-bjar, m'hemmx għawm jew sports fl-ilma, tużawx ilma mix-xmajjar biex issaqqu. X'jinteressana tistgħu tistaqsu : ftakru li Franza u l-Libja ftehmu li jinbena impjant nukleari biex jiddistilla l-ilma baħar. Immaġina ftit inċident bħal dan fuq il-kosta tal-Mediterran ftit il-bogħod minn Malta. artiklu f' Der Spiegel International fuq l-istess materja intitolat : Tista' tara ukoll dawn il-posts : https://carmelcacopardo.wordpress.com/2008/04/28/chernobyl-it-22-anniversarju/ https://carmelcacopardo.wordpress.com/2008/06/25/is-sandwich-nukleari-jkompli-jikber/